เงินบาทเปิด 29.74/76
ธนาคารซีไอเอ็มบีไทย รายงาน เงินบาทเปิดตลาดเช้านี้อยู่ที่ระดับ 29.74/76 ปรับตัวอ่อนค่าตามภูมิภาค
28 ก.ค. 2554

ธนาคารซีไอเอ็มบีไทย รายงาน เงินบาทเปิดตลาดเช้านี้อยู่ที่ระดับ 29.74/76 ปรับตัวอ่อนค่าตามภูมิภาค
นักบริหารเงินธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 29.74/76 บาท/ดอลลาร์ ปรับตัวอ่อนค่าจากปิดตลาดเย็นวานนี้ที่ระดับ 29.70/72 บาท/ดอลลาร์ โดยเคลื่อนไหวในทิศทางเดียวกันกับค่าเงินในภูมิภาค
"จริงๆ ดอลลาร์น่าจะอ่อนค่า แต่ตลาดกลับมากังวลปัญหาหนี้ของยุโรป ประกอบกับการเข้ามาแทรกแซงของแบงก์ชาติ" นักบริหารเงิน กล่าว
โดยปัจจัยที่มีผลต่อค่าเงินบาทเป็นเรื่องความกังวลต่อปัญหาหนี้ในสหรัฐและสหภาพยุโรป กรณีเอสแอนด์พีประกาศปรับลดอันดับความน่าเชื่อถือของกรีซลง 1 ขั้นสู่ระดับ CC จากระดับ CCC ขณะที่ปัจจัยภายในเป็นแรงกระแสเงินทุนต่างประเทศที่ไหลเข้าในตลาดหุ้น
สำหรับความเคลื่อนไหวของค่าเงินสกุลหลักต่างประเทศช่วงเช้านี้ เงินเยนอยู่ที่ระดับ 77.94/98 เยน/ดอลลาร์ ปรับตัวอ่อนค่าจากระดับ 77.68/71 เยน/ดอลลาร์ ส่วนเงินยูโรอยู่ที่ระดับ 1.4365/4369 ดอลลาร์/ยูโร ปรับตัวอ่อนค่าจากระดับ 1.4485/90 ดอลลาร์/ยูโร  
นักบริหารเงิน คาดว่า ทิศทางเงินบาทวันนี้น่าจะแกว่างตัวในกรอบแคบๆ ระหว่าง 29.65-29.80 บาท/ดอลลาร์